- Hindi News
- National
- आपकी मौन सहमति से थड़ी ठेला अन्य सेवाओं पर लिया जाने वाला शुल्क हो जाएगा दुगुना
आपकी मौन सहमति से थड़ी-ठेला अन्य सेवाओं पर लिया जाने वाला शुल्क हो जाएगा दुगुना
भास्कर संवाददाता | कुचामन सिटी
नगरपालिकाकी ओर से शहर में थड़ी-ठेलों और सड़क किनारे दुकानें लगाने (तहबाजारी) की प्रचलित दरों को बढ़ाने का प्रस्ताव 31 दिसम्बर बाद भी लागू हो जाएगा। नगरपालिका की ओर से इनके प्रचलित शुल्क को दुगुना कर दिया गया है। हालांकि शुल्क बढ़ाने से पूर्व नगरपालिका की ओर से आमजनता से इस संबंध में सुझाव और आपत्तियां आमंत्रित की गई थे।
लेकिन बीते दस दिनों में शहर के किसी बाशिंदे ने भारी भरकम शुल्क बढ़ोत्तरी के लिए अपनी ओर से आपत्ति या सुझाव नगरपालिका में पेश नहीं किए हैं। ऐसे में आगामी दिनों में जब भी नगरपालिका की बैठक होगी उसमें चर्चा कर बढ़ा हुआ शुल्क लागू कर दिया जाएगा। गौरतलब है कि 18 दिसम्बर को नगरपालिका की नियम और उपविधियां समिति की बैठक में दरें संशोधित की गई थी। इस बैठक में इस बढ़ोत्तरी पर आमजन से सुझाव आपत्तियां आमंत्रित करने का भी निर्णय लिया गया था। जिसके लिए 31 दिसम्बर को आखिरी तारीख तय की गई है।
कुचामन सिटी. नगरपालिकाकार्यालय।
tgl_Latn sot_Latn hin_Deva hin_Deva kas_Deva hin_Deva hin_Deva awa_Deva